ОБАВЕЗУЈУЋА ИНСТРУКЦИЈА

ЗА ОРГАНЕ, ОРГАНИЗАЦИЈЕ И ДРУГА ПРАВНА ЛИЦА

КОЈА ИСТИЧУ ЗАСТАВУ РЕПУБЛИКЕ СРБИЈЕ

Поштовани,

Поводом предлога да Влада донесе одлуку да за време трајања ванредног стања и епидемије проглашених услед појаве и ширења болести COVID-19 изазване вирусом SARS-CoV-2, органи и организације, као и друга правна лица која истичу заставу, заставу Републике Србије спусте на половину јарбола, односно копља, подсећамо да се према члану 6. Закона о изгледу и употреби грба, заставе и химне Републике Србије („Службени гласник РС”, број 36/09), грб и застава Републике Србије не смеју употребљавати ако су оштећени или су својим изгледом неподобни за употребу, већ се повлаче из употребе.

Посебно за време трајања ванредног стања и епидемије проглашених услед појаве и ширења болести COVID-19 изазване вирусом SARS-CoV-2, која за последицу има смрт или тешко оштећење здравља већег броја грађана републике Србије, органи и организације, као и друга правна лица која истичу заставу треба са посебном пажњом да воде рачуна о изгледу заставе Републике Србије, како би се на достојанствен начин одала пошта грађанима Републике Србије који су преминули од болести COVID-19 изазване вирусом SARS-CoV-2.